CELEX: 62016TN0854
Language: et
Date: 2016-12-05 00:00:00
Title: Kohtuasi T-854/16: 5. detsembril 2016 esitatud hagi – Barata versus parlament

6.2.2017   
            
            
               ET
            
            
               Euroopa Liidu Teataja
            
            
               C 38/44
            
         5. detsembril 2016 esitatud hagi – Barata versus parlament
   (Kohtuasi T-854/16)
   (2017/C 038/58)
   Kohtumenetluse keel: inglise
   
      Pooled
   
   
      Hageja: Joao Miguel Barata (Evere, Belgia) (esindajad: advokaadid G. Pandey, D. Rovetta ja solicitor J. Grayston)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               esimese võimalusena ja kui see on asjakohane, tunnistada Euroopa Liidu toimimise lepingu artikli 277 alusel personalieeskirjade artikkel 90 kehtetuks ja käesolevas asjas mittekohaldatavaks;
            
         
               —
            
            
               tühistada täies ulatuses personaliarenduse direktoraadi 29. jaanuari 2016. aasta otsus mitte kanda hagejat valitud kandidaatide nimekirja ja 25. augusti 2016. aasta otsus, millega jäeti personalieeskirjade artikli 90 kohta esitatud kaebus rahuldamata;
            
         
               —
            
            
               tühistada sisekonkursi teade 2015/023, mis tehti teenistujatele teatavaks 18. septembril 2015;
            
         
               —
            
            
               tühistada nimetatud koolitusprogrammis osalemiseks välja valitud teenistujate esialgne nimekiri täies ulatuses;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja esitab hagi põhjendamiseks viis väidet, mis puudutavad personalieeskirjade rikkumist, oluliste menetlusnormide rikkumist ning Euroopa Liidu aluslepingute ja üldpõhimõtete rikkumist.
   
               1.
            
            
               Esimene väide, et on tehtud ilmne hindamisviga.
            
         
               2.
            
            
               Teine väide, et on rikutud tõhusa kohtuliku kaitse põhimõtet ja Euroopa Liidu põhiõiguste harta artiklit 41 ning Euroopa Liidu toimimise lepingu artikli 277 alusel on personalieeskirjade artikkel 90 õigusvastane ja mittekohaldatav.
            
         
               3.
            
            
               Kolmas väide, et on rikutud hea halduse põhimõtet.
            
         
               4.
            
            
               Neljas väide, et on rikutud proportsionaalsuse ja diskrimineerimiskeelu põhimõtet.
            
         
               5.
            
            
               Viies väide, et on rikutud hageja õiguspärast ootust ja võrdsuse põhimõtet.